recursal/Fanatic-Fandom huggingface dataset:
Seyaluna vallása és papnői a Fejedelem Földjén

**Seyaluna tanai, avagy a Kétarcú Istennő vallásának térhódítása** a IV. Birodalmi Évben  érte el Hegyhont, ahol két másik hittérítő csoporttal, Ief Napimádóival és a Szent Üstökös hitével versengve szerzett magának híveket.

Két legbefolyásosabb papnője volt Selena  és Lenia.

Seyaluna kultuszából maradt fenn a Kétarcú Himnusz, és a beavatási szertartás esküszövege.

> *Hold-Nap lángja kelj fel*
>
>

> *Ó adj erőt nékünk*
>
>

> *Híveid ne hagyd el*
>
>

> *Hold-Nap lángja légy velünk*
>
>

> *Esküszöm, hogy Seyalunát híven szolgálom,*
>
>

> *S engedelmes leszek neki eme világon*
>
>

> *Esküszöm, hogy kétarcú szolgáit nem bántom*
>
>

> *És megvédem őket, ha kell bármilyen áron*
>
>

> *Úgy segéljen engem a Nap és a Hold lángja,*
>
>

> *Másképp méltán sújtson le rám az ő haragja*.
>
>
Parasztkantáta

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## **Parasztkantáta**

Üdv rád és házad népére, te jó szántóvető!

Te mindig szívesen fogadsz, miként a nyári idő.

Ím eljöttünk szép lányodért kit vár a vőlegény:

Szívében mint száz rózsatő virul a halk remény.

(Ím eljöttünk szép lányodért kit vár a vőlegény:

Szívében mint száz rózsatő virul a halk remény.)
Nega Network

**Nega Network** (내가네트워크) is a record label in South Korea.

## History

The status of the company is currently unknown, due of the website being inaccessible. There are rumors that Kakao M has bought Nega Network, however nothing has been officially announced.

## Artists

### Groups

* Lunafly
* Laboum (with NHemg as Global H)

## Former Artists

### Groups

* Brown Eyed Girls
* Sunny Hill
* LC9
* Springkler
* Littles

### Soloists

* EZ-Life
* May Doni
Halo Sasuke 2

Halo Sasuke 2 was the second tournament in the series. Tournament 2 took place in September 2016, and is soon to air. Tournament 2 will have 20 challengers attempting the course in hopes to achieve Kanzenseiha.

Stage One:

 Butterfly Wall
 Giant Swing
 Broken Pallet
 Warped Wall
 Slider Jump
 Rope Climb

Stage Two:

 Salmon Ladder
 Jumping Bars
 Spider Walk
 Metal Spin
 Wall Lift

Stage Three:

 Body Prop
 Mountain Swing
 Cliffhanger Kai
 Curtain Cling
 Beam Bridge
 Vertical Limit
 Pipe Slider

Final Stage:

 G-Rope
Forma

Hero halála után "**A Forma"** Hegyhon kormányzója volt a VII. Birodalmi Évben. Az utókorra fennmaradt neve minden bizonnyal álnév csupán, hiszen az Első Lidércháború időszakában bárki azonnali halálát jelenthette, ha felfedte valódi nevét.

A vesztes csata után a nép csalódottságából nehezen tért magához. A hegyhoniakon eluralkodott a tanácstalanság és reménytelenség. A Forma legfontosabb intézkedésének azt érezte, hogy az országot újra lábra állítsa, és segítsen az ország polgárainak feldolgozni a veszteségeket.

Ügyes tárgyalási képességeinek és remek helyzetfelismerésének köszönhetően három napos fegyverszünetet kötött a **II. Pereo** álnéven levelező torremori királynővel. Ekkorra Torremor serege és harci vágya is csökkent, a Lidércgyűrűre már ők is inkább mint átok tekintettek, de a tartós béke egyenlőre elképzlehetetlen volt.

Ekkor érkezett az országba Hero öccse, Boroden. Boroden az ősi öröklési törvényekre hivatkozva követelte, majd elnyerte Hegyhon trónját.
Kúdún

**Kúdún a Gyógyító** a V. Birodalmi Évben érkezett Hegyhonba, ahol a VI. Birodalmi Év közepéig élt. A vadak közül volt való, kik a fák között hajtják nyugovóra fejüket, és testüket bűvös erejű tetoválásokkal ékesítik.

Messziről felismerték csőrgő-zörgő botjáról, és a nagy vörös kéznyomról, mit minden reggel magára festett.

Kört épített a fővárosban, azon a helyen, melyet később a Rókafaként ismertek. Ott fogadta esténként a gyengét és a csonkát, fáradtat és mérgekkel telítettet, hogy dobján az erdő szellemeinek segítségét kérje a gyógyításukban.

Köréből minden napnyugtakor dobszó hallatszott, hiszen a Káoszfa borzalmainak elmúltával az országban számtalan csonka és összetört polgár keresett gyógyírt.

A VI. Birodalmi Évben távozott az országból, de eskü alatt ígérte, hogy ha Hegyhon népe egyszer felkaptat a Fennsíkra, ott tüzet rak, és a nevét négyszer kiáltja az égtájak felé, visszatér, hogy segíthessen.
Lidércgyűrű felkutatása

A **VI. Birodalmi Év** második felében Hegyhon és Torremor viszonya nyugodt és békés volt. A IV-V. Birodalmi Évek véget nem érő háborúskodása a Harmadik Népvándorlás lezárultával abbamaradt, és visszatért a békés szomszédság a két királyság közé. **I. Retip** Torremor királya és II. Darpharin Hegyhon királya egyetértésben dolgoztak népeik újraegyesítésén, többször is látták egymást vendégül a királyságok.

A napok múlásával soha nem látott üzenetek jelentek meg a fővárosokban. A hozzáértők tudni vélték, hogy olyan erők mozdultak meg a horizonton, mint még soha. I. Retip és II. Darpharin rendeletére összegyűlt a **Bölcsek Tanácsa**, akik éjt nappallá téve munkálkodtak a rejtjeles üzenetek megfejtésén. Mikor tudni vélték, mi a teendő, a két uralkodó kíséretével felkerekedett, és éjnek évadján elzarándokoltak az Úton túlra, arra a helyre, melyet az utókor Lidérc-irtásnak nevezett el. Útjukat az éjszakai erdő lidércfénnyel világította meg, tudták, hogy jó irányba haladnak.

Itt történt, hogy a villámsújtotta magányos fa tövéből felemelkedett a ködös alak, kinek se arca se teste nem volt több árnyéknál, és hatalmát kínálva jutalmul párbajra hívta a királyokat. II. Darpharin lépett elő, hogy megmérkőzzön a Lidérccel, és a Lidérc győzedelmeskedett. Egykori szövetségese élettelen teste mellett pedig tovább lépett I. Retip, Torremor királya, kinek ereje alatt a Lidérc behódolni látszott. Így került a Lidércgyűrű I. Retip torremori király nyakába.

A Lidércgyűrű olyan ékszer, ami lépten-nyomon a mámoros hatalom ígéretét suttogja az emberek fülébe. Hívja, csábítja őket, hogy szerezzék meg, hogy győzedelmeskedjenek afölött, akinek épp a nyakában lóg. Így, a Bölcsek Tanácsának varázslói Torremor királyát hazafelé követve, suttogni kezdtek egymás között az éjszakai erdőben. Menion és Jarinus tervet kovácsoltak, és
mire visszatértek a fővárosba, a csapda ötlete készen állt.

A II. Darpharin halálával megüresedő hegyhoni trónt Baljič McToby örökölte, aki alig egy nappal később tőrbe csalta, majd merénylettel megszerezte a Lidércgyűrűt I. Retiptől, kirobbantva ezzel az Első Lidércháborút.
Jarinus varázsló

**Jarinus varázsló** a VI. Birodalmi Évben élt Hegyhonban . Segítségével tudtaI. Corvus király lerombolni a Zerungoniták varázskörét.

Tanítványa volt Tirlok, ki hirtelen haragú mestere kezétől hunyt el.

Hírhedt, félelmetes varázslata volt a Halálharang, melyel több, Hegyhonba lopakodó torremori orgyilkos vesztét is okozta a Lidércháború korai napjaiban.
Rha'mons

**Rha'mons** volt a Shafrin ház vezetője a VIII. Birodalmi Évben.

Alex con Alyr társaként előkészítették a terepet az Arc Nélküli Király fogadásához és mikor a hatalom megdőlt, egy sikeres kommandó után Torremorba visszatérve odaadták a hegyhoni koronát. Később a torremoriak nem bíztak meg benne és három társában, így kivégezték őket.
Sheon Király Kardja

A **Sheon Király Kardja** a Koronával és a palásttal Hegyhon harmadik, egyben utolsó koronázási ékszere.

I. Corvus király szerezte meg a Barlangban rejlő Sheon király sírjából egy veszedelmes éjszakai küldetésen.

A királyság fennállásának végezetéig az uralkodás szent jelképe maradt.

A XIII. Birodalmi Év során eltörött, ezzel végzetesen meggyengítve a Fejedelem Földjének mágikus védelmét. Újrakovácsolását démoni praktikák akadályozták meg Andun, a Vándor megérkezéséig a XIV. Birodalmi Évben.
Elkártyáztam

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## **Elkártyáztam**

Elkártyáztam a gyönge szívem,

Suhogasd meg a szoknyád; hajnal;

Pálinkát lehelek rád szelíden,

S megháglak nehezen, halkan.

Jöjj Oroszország, vodka világa,

Nevetés nékem, az élet.

Pince-fehérek a volgai fák

És tejszínű szűz ez az élet.

Lebukik fejem és úgy zokogok,

Haloványul bennem a bánat.

Veretik körülöttem az ősi dobok,

Szaladok hajnal teutánad.

Ez a csontpufogás, ez a hanti rege

Hitemet hirdeti híven.

Kataton bálvány, légy fekete,

Hiszen elkártyáztam a szívem!
Szellem

A **Szellem** (*A Hely Szelleme*) egy varázslatos, mindenható teremtmény, a Fejedelem Földjének megtestesülése volt. A II. Birodalmi Év első estéjén idézte meg a nép, hogy segítségükre legyen letelepedni és berendezkedni az ismeretlen új hazában. A Szellem eljövetelét követően évekig a hegyhoniak társa, segítője és tanácsadója maradt.

## Megidézése

A Fejedelem vezetésével a később Hegyhonként ismert földre érkező három család mellé szegődött Yongwana derder Sami, a pap. Közösen ülték az első estén tábortüzüket: a későbbi történelmi jelentőségűnek bizonyuló eseményen Yongwana széles karimájú dobjával volt jelen. Mikor a hangszer bőre megfeszült a tűz hevében, monoton dobolásba kezdett, amihez egy ősi rigmust kántált. Nemsokára a nép is csatlakozott, és hangjuk átjárta az éjszakát.

Végtelen tengerek földjén
Égi madár fia felhörög
Sziklarobajjal a tűzbe
Népünk szelleme költözött

A kántálás megerősödése sikeresen szólította a Hely Szellemét, aki helyet foglalt az új nép körében. Szövetséget kötöttek egymással, és a tűz első dalát a Fejedelem kérte: a később Hegyhonként hírnevesült ország első tüzénél az első dal a Rejtelmek  volt.

## A Hely Szelleme és a hegyhoniak

A hely mindenható szelleme éveken keresztül segítette a felső királyság lakosainak életét. Számtalan kívánságukat váltotta valóra, majd Birodalmi Évekkel később, mikor már úgy vélekedett, a nép a maga lábán is megáll, a természetfeletti segítsége nélül, levélben vett búcsút tőlük, és visszatért a Szellemvilágba.
Megkötöm lovamat

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## **Megkötöm lovamat**

Megkötöm lovamat szomorú fűzfához,

Megkötöm szívemet gyönge violámhoz.

Lovamat eloldom, mikor a Hold fölkel

De tőled violám csak a halál old el.

Gyere be, gyere be, gyönyörű kis madár!

Csináltatok néked ezüstből kalickát.

ezüstből kalickát, aranyból ajtaját,

aranyból ajtaját, gyémántból a zárját.

Nem szoktam, nem szoktam kalickában hálni,

Csak szoktam, csak szoktam zöld erdőben járni.

Zöld erdőben járni, fenyőmagot enni,

Fenyőmagot enni, gyöngyharmatot inni.
Sändeon ostroma

**Sändeon ostroma** egy közös hegyhoni-torremori hadjárat volt, I. Kalador sändeoni király ellen. Az ostrom megsemmisítő erejű hegyhoni vereséggel zárult, ahol az ország haderejének nagy része, és a hegyhoni király, I. Darpharin is odaveszett.

## Sändeon ostroma a hegyhoni kultúrában

A hegyhoni hősköltészet egyik kiemelkedő darabja regéli el a sikertelen hadjáratot.

**Sändeon Ostroma**

Véres volt ama nap, melyen
Hegyhon népe hadba megyen
Büszkén, bátran, szép páncélban,
Hogy Sändeon szabad legyen.

Sändeoni menekültek
Hegyhonnak így könyörögtek:
"Országunkban zsarnokság van,
Szánjatok meg, segítsetek."

Sändeon nagy kapujánál
Íme: fegyveres sereg áll.
"Zsarnok itt benn, távozz innen,
Vagy kezünktől ér a halál!"

Feleletként csak kard csendült,
Pajzs koppant, csatabárd lendült,
A kapuban véres harcban
Páncél villogott, íj pendült.

A várvédők erős karja,
Díszes vértje, fénylő kardja
Halált osztott, s úgy villogott,
Mint pusztító tüzek lángja.

Hegyhon népe meg nem futott,
S nagy sokaknak halál jutott.
A zsarnok ölt, várból kitört,
S maradt utána sok halott.

Gyászos volt ama nap, melyen
Hegyhon népe hadba megyen.
Sok elesett, s ott elveszett
Ki király volt fenn a hegyen.

Nagy volt a hegyhoni sereg,
De csak kevesen tértek meg:
Sok maradt lenn temetetlen,
Testükben romlás és féreg.

Majd Sändeon zsarnokának
Fejet hajtott, mint urának;
Hegyhoniak, lányok s fiak
Vért hiába hullajtának.

Gyászos lőn ama nagy csata,
Sok hegyhoni megsiratta.
Nagy sereg ment, sok maradt lent.
Így volt Sändeon ostroma.
Boroden con Alír

**Boroden con Alír** Hegyhon királya volt a VII. Birodalmi Évben. A prominens con Alír család harmadik tagja a hegyhoni trónon. Öccse, Hero con Alír halálhírére kelt útra, hogy visszaszerezze a hegyhoni királynak járó címet, melyre ezen a ponton a con Alír család már mint örökös jussra tekintett. Amint az országba érkezett, követelte a trónt hegyhon regnáló helytartójától, a Formától, és vérontás nélkül el is nyerte azt.

Uralkodása alatt Hegyhon és Torremor belátták, hogy a Lidércgyűrű sokkal inkább átok, mint áldás bárkire, aki a nyakában hordja azt. Így Boroden egyetértésben szövetséget kötött **I. Naraszin** – korábban II. Pereo álnéven ismert – torremori királynővel, és a két uralkodó együttesen vezették népeiket, hogy elpusztíthassák a Lidércgyűrűt. Ahogy azt az Első Lidércháború története elmeséli, a népek többször is sikertelenül próbálkoztak megszabadulni a gyűrűtől, minek hatására az először megduplázódott, majd megnégyszereződött. Ezen a ponton Boroden és Naraszin felismerték, hogy a Lidérc nem másból, mint eddigi éveik minden gonoszságának emlékéből nyeri erejét. Így a népek közös varázs-szertartásra szánták rá magukat, és királyaik vezetésével összegyűjtötték minden ádáz gonoszságnak a szimbólumát, ami a Birodalmi Évek kezdete óta sanyargatta őket. A hegyhoniak szimbólummá formálták sorjában Szifrádot, az orkokat, Goggothot és a Káoszfa rémuralmát, míg a Torremoriak Cerberus rémületét és mindent, ami az ő királyságukat sújtotta a Birodalmi Évek alatt.

Az így összegyűjtött emlékeket pedig Mirendon várudvarán egy közös máglyára vetették, hogy ott égjenek el egyszer, s mindörökre. És amikor a tűz lángja vadul villogott, az akkorra négy gyűrűhordozó levette a nyakából a négy Lidércgyűrűt, és azokat is a tűzre vetették. A népek pedig örvendeztek, mert azt hitték, megszabadultak a Lidérctől. Nem is tévedhettek volna nagyobbat. A tűzben elégő gyűrűk nem a Lidérc pusztulását, hanem szabadságát okozták. Kiszabadult az ékszerekből, hogy új menedéket találjon magának az országok koronáiban.

Bár erre sokáig nem derült fény, Boroden halálát öccsének egykori szeretője, Chery okozta, akit megrészegített a hatalom ígérete. Egy véres éjszakán életét vette a királynak, és kijelölt utódának, **Isac Siberius** kincstárnoknak is.
Trollszurdok

A **Trollszurdok** egy szűk hegyi út volt, a Fejedelem Földjén mely a Szurdokból  az Y-elágazásnál leválva vezetett el a Kislányozó-rétre és a Fennsíkra.

Nevét arról a trollról kapta, ami kobold csatlósaival a IV. Birodalmi Év végén támadt rá a sötétedés után erre járó hegyhoniakra.

A Trollszurdok két oldalán meredek löszfal magasodott, ahonnan a behajló fák alagút szerűen takarták el az égboltot.
Meron

**Lord Meron** törp lovagmester volt, aki Torremorban telepedett le a II. Birodalmi Évben . Tünde barátjával Gilderannal lovagrendet alapítottak, melynek kötelékben egymás mellett tanult és harcolt hegyhoni és torremori egyaránt. Lord Meronék iskolája alapozta meg a lovagi eszményt a Fejedelem Földjén.

## Lord Meron a Fejedelem Földjén

Teljes neve Nit Meron Igige. Igige falujában született, bányász apa és harcos anya 26. gyermekeként. Gyermekkorában anyja tanította. Törpe mértékkel igen fiatal korában, 138 évesen érkezett Torremorba legjobb barátjával, a tünde Lord Gilderannal és alapított lovagrendet, mely tíznél is több tagot számlált. Szokatlan módon Meron a Torremorból és Hegyhonból kiválasztott lovagnövendékek szellemi képzéséért felelt, míg Gilderan testi erejüket és ügyességüket fejlesztette.

## Meron iskolája

Meron képzése a lovagi eszmék átadására koncentrált: növendékeit tiszteletre, hűségre, szerénységre, odaadásra és lojalitásra, megfontolt gondolkodásra és mindenek felett becsületre nevelte.

Közte és növendékei között megbontatatlan szellemi, illetve lelki kötelék épült ki. A lovagnövendékek idejük nagy részében Torremorban tanultak és tették le mestervizsgájukat, melyen kitartásukról és ügyességükről tettek tanúbizonyságot.

## Meron lovagjai

A Lovagrend jellegzetes öltözéke a fehér tunika és a mélykék csukja volt, fegyverük a hosszúkard. Utóbbiakat Meron saját kezűleg kovácsolta. Meron a pallosforgatás mestere volt.

Meron tisztázatlan körülmények között eltűnt Torremorból, miután Gilderannak Hegyhonba kellett menekülnie, mert megvádolták, hogy részt vett I. Ragwald torremori király meggyilkolásában.

## A lovagrend végnapjai

Időközben a lovagrend létszáma megtizedelődött: a hegyhoni Erindet például a démoni véreb Cerberus égette hamuvá. Egy másik hegyhoni, a később királynővé választott és a lovagkirálynőként megismert Lea belerokkant uralkodásába és az öngyilkosságba menekült.

Az országok folyamatos háborúiban, valamint a környéken pusztító ork horda elleni harcokban is estek el lovagok. A rend utolsó megmaradt tagja a hegyhoni Maldonado , a legfiatalabb lovag volt, aki valahogy túlélte az orkok elleni végső csatát is, melynek helyszíne a hegyhoni főváros volt.

## Magánélete

Törpe módra nősült, három feleséget vett el egyszerre. Két ország ünnepelt aznap este, hatalmas lakodalom és tánc közepette.
Tündekardok

**Tündekardok** néven ismerjük azt a két testvérpengét, melyek a királyság korai éveiben meghatározták a Hegyhoni fegyverművesség csúcsát.

## Eredetük

A III. Birodalmi év elején Naroel két különleges kardot hozott Hegyhonba. Noha az ifjú tünde hölgy gyalázatos halált halt az Élőholt Nagyurak keze által, sors furcsa játékot játszott: Nagyurak, valamint csatlósaik elleni forradalomban a tünde kardok az ellenállók markába simulva osztottak halált a zsarnokokra.

## Hagyatékuk

A Tündekardok hosszú Birodalmi éveken át a legkiválóbb fegyverek voltak Hegyhon királyságában. Értékük felbecsülhetetlen, legendájuk magasztos maradt jóval Naroel halála után is.

Számos korai király balján lógtak, míg a Sheon Király Kardja vált a mindenkori hegyhoni uralkodó jogos pengéjévé.
Wittemberga

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## **Wittemberga**

Mikor Wittembergának kapuját döngettem

A rector magnificus így szóla énnekem:

Hej, domine spectabilis! Látszik, hogy kend magyar!

Úgy döngeti-zöngeti, rengeti-zengeti azt a kaput,

Mint a jeges zivatar
Armond

**Armond** az akkor még Felső Királyság nevet viselő ország rövid életű uralkodója volt a II. Birodalmi Évben.

A Fejedelem kíséretében, a Második Népvándorlás során érkezett az országba a Reef család uraként. Részt vett a Hely Szellemének szólításában, majd vezetésével családja megszerezte a Tűz Lényegét.

Az ország első uralkodójának halálát okozó Fekete Fattyú kór elvonultával győztesen került ki az országot megrázó trónviszályból. Tárgyalásokat folytatott I. Ragwald torremori királlyal. Uralmát még megkoronázása előtt elsöpörte egy másik nemesi család, az Ekhin ház nagyasszonya, Leonitta.
I. Hero con Alír

## Hero con Alír

**Hero con Alír** Hegyhon koronahercege volt a VII. Birodalmi Évben.

A legprominensebb hegyhoni uralkodóház, a con Alír család második tagja, ki trónra lépett az országban, de koronázását már nem élhette meg.

Kedvesével, Cherryvel érkezett az országba. Egy termesz cikkből idézve:

"Már megérkezésükkor látszott rajtuk, hogy mások, mint mi... Furcsa magatartásukkal, italozó életmódjukkal megzavarták az országlásokat, étkezéseket és tiszteletlenül beszéltek a királlyal.

Enderzen halála után mindkettőjük élete megváltozott: Herot királlyá választották, és ezzel kettejük harmonikus kapcsolatának vége szakadt."

Hero fő ígérete az volt, hogy a Lidércgyűrűt megszerzi és elpusztítja. Uralkodásának harmadik napján csatába vezette seregét. Az egész sereg lent töltötte az éjszakát a Nagy rögbiréten, hogy így biztosan megelőzze a torremori sereget és ezzel sie előbb érkezzenek meg a reggeli csatába. Sajnos a sereg lelkileg még nem állt készen egy ilyen szintű hadicselre és Hero hadászati tapasztalatai nem voltak elég kielégítőek, így a seregét végül a halálba vezette.

Seregére a Kopjamezőre vonulva az Ormon rajtaütöttek, mely támadásban a király is életét vesztette.

Halálhíre napokkal később eljutott testvéréhez, Borodenhez.
Szürke gúnár

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

A dalt a hegyhoniak két szólamban énekelték, igazi szépsége így mutatkozott meg. Az alsó szólamot jellemzően a férfiak, a felsőt a nők énekelték.

## **Szürke gúnár**

Szürke gúnár szállj a folyón át!

Szürke gúnár messze szállj!

Vidd ez írást a hegyen is túl,

Hol a rózsám sírdogál!

Ne sírj, ne sírj, szép Katyerina!

Pásztorfiú lettem én.

Harminchárom nyájra vigyázok

S rád gondolok most is én.
Piedmont con Alír

A con Alír család sarja, apja Alex volt az első a családból, akit királlyá koronáztak Hegyhonban. Miután apja pénzügyi botrányba keveredett lemondott a trónról és elvándorolt az országból. Ezt követően kapta tőle a megbízást Piedmont, hogy szolgáltassa vissza az országból eltűnt pénzösszeget a hegyhoniaknak; a fiú eleget tett az atyai kérésének és neki köszönhetően került vissza a kincstárba az eltűnt 50 arany.

## Piedmont utolsó levele

Miután apját tisztázta a botrányban, Piedmont búcsúlevelet írt, amelyben hitet tett Alex con Alír utódja, I.

Darpharin mellett, majd önkezével véget vetett az életének. A hegyhoni történészek között máig vita tárgya, hogy Piedmont utolsó levelét kényszer alatt vagy önként írta meg. A levél tartalma alapján mindkettő mellett szólnak érvek: a rejtélyt tovább bonyolítja, hogy tévesen szignózta az írást és azokért a 'bűnökért' is felelősséget vállal benne, amiket inkább apja, mintsem ő követett el:

"Hegyhon tisztelt népe! Rájöttem, hogy a con Alír család több bajt okoz ezen a csodálatos földön mint hasznot. Tartozom egy vallomással. Nagy viszályokat szítottam Hegyhon földjén. Aki mindenben hibás az csak is én lehetek. 3 nagyszerűen ember került harcba miattam és 2 meghalt. Én ezt nem akartam. Achman, lehet, hogy soha nem bocsátasz meg nekem, de én megbántam amit tettem. Kedves királyom! Nálad jobb királyt nem hordott magán a föld. Hegyhon népe szerencsés, hogy ilyen királya van. Üdvözlettel: Piedmon"
I. Loana

**I. Loana** Hegyhon  királynője volt a III. Birodalmi Évben.

## Élete

A III. Birodalmi Évben, az Élőholt Nagyurak lemészárlását követően érkezett egyszerű polgár, akit Anavrin királynő lemondása után megbíztak az ország vezetésével. Az ő uralkodására tevődik az ország területének jelentős részét elnyelő sötét 'kräter' terjeszkedése és a szörnyeteg Goggoth tombolása. A szörnyeteg elűzését követően nem sokkal kiderült, a gyanú fölött álló királynő maga is Goggoth szolgálatába kényszerült. A szörny legyőzésekor annak többi szolgájával együtt életét vesztette.
Híres hegyhoniak

**Hegyhon népe** XIV. Birodalmi Éven át tartózkodott a Fejedelem Földjén. Soraikból legendás uralkodók, lovagok és varázslók, kereskedők és művészek kerültek ki. Leleményességük, szemfülességük, ügyességük nyomán az ország élete színes, mozgalmas és tartalmas volt. Közülök ők voltak a leghíresebbek, vagy talán a leghírhedtebbek?

## Uralkodók

### II. Birodalmi Év

* Fejedelem
* Armond
* Leonitta
* I. Lea
* Ripmáv
* Alex King

### III. Birodalmi Év

* I. Xeiza

* I. Anavrin
* I. Loana
* Prostedamus helytartó

### IV. Birodalmi Év

* Prostedamus helytartó

* Alex con Alír

* I. Darpharin
* Achman el Hakim
* Rahaton

### V. Birodalmi Év

* Rahaton
* Wilfred
* Kopasz Altimore

### VI. Birodalmi Év

* Kopasz Altimore
* I. Corvus
* II. Darpharin
* Baljic McToby kormányzó

### VII. Birodalmi Év

* Baljic McToby kormányzó
* I. Enderzen

* Hero con Alír
* Forma helytartó
* Boroden con Alír
* I. Cheron
* I. Chery
* II. Siberius

### VIII. Birodalmi Év

* II. Siberius
* Grimnar
* Taron con Alír
* I. Jay

### IX. Birodalmi Év

* I. Jay
* I. Doran

### X. Birodalmi Év

* I. Doran
* I. Zalik

### XI. Birodalmi Év

* I. Daphel
* I. Adalephat

### XII. Birodalmi Év

* I. Adalephat
* Viktória
* Ismeretlen

### XIII. Birodalmi Év

* Ismeretlen
* Lady Mérge (kormányzó)
* I. Echo le Blage

### XIV. Birodalmi Év

* I. Echo le Blage
* I. Bathiatus

## Lovagok

* Sir Maldor
* Jagos ag Yshed
* Maldonado
* Nolien
* Sir Scadocus
* Erind
* Sir Pellinor
* Sir Grinas
* Tezgiv

## Harcosok

* Naroel
* Kopasz Morti

## Varázslók

* Symachus
* Menion
* Menar
* Menon
* Wilford Smack
* Hendzar
* Zabadar
* Jarinus varázsló
* Rossak mester
* Shalaman

## Befolyásos udvari személyek

* Rha'mons
* Iber Siberius - Kopasz Altimore tanácsosa
* Boglyas Pipitér - királyné
* Bajran McToby - főpolgármester

## Művészek és mesteremberek

* Forwen - költő
* Tzvetanov McToby - költő

* Henry Winstanley - zeneszerző
* Igrazid - képzőművész
* Harpal McToby - képző- és performanszművész
* Bamba von El-Cundy - kovács
* Misha Sztiponyanov - A Sztiponyanov Kultúrfesztiválok főszervezője

## Tudósok

* Memoran - levéltáros
* Alvic von Niebelhausen - krónikás
* Laerwe - krónikás
* Dr. Lommah McToby - okkultista kutató
* Dr. Øren McToby - lélekbúvár

## Látók

* Elandír - az Első Látó
* Aeron - az Ifjú
* Zagazil - a Hűséges
* Ovandír - a Vörös Látó

## Papok és papnők

* Yongwana derder Sami - Sami papja
* McToby el-Zubramawi - Ief papja
* Selena - Seyaluna papnője
* Noternaht - a Szent Üstökös útjának tanítója
* Frenna - Dalad siratóasszony
* Kúdún - Gyógyító
* Volok - Shub Niggurath kultistája

## A Sötétség hirnökei

* Glee, Gaoloth es Glak‘dahin - a Gra’hak nemzettség varázslói
* Shi’agom - az utolsó sheon

## A Nép gyermekei

* Emele - a szószátyár
* Norah - a gusztustalan
* Tintahal Tóni és Osztriga Szem - részeges és dalos kedvű matrózok

* Aeran és Zara - a fertőzöttek

* Ruprák - a szemfüles
Így működik a dolog

Itt olvashattok arról, hogyan és milyen irányelveket követve bővíthetitek az oldal tartalmát. Az alapelvek követése egyetlen célt szólgál, hogy a hegyhoni Wiki, és általa a krónikánk egységes arculattal, nyelvezettel és stílussal rendelkezzen. Olvassátok el ezeket a pontokat, mielőtt belevágnátok az új bejegyzések létrehozásába vagy az oldalak szerkesztésébe.

## Hogyan tudtok szerkeszteni

A Wiki egy biztonsági beállítással rendelkezik: csak regisztrált felhasználók hozhatnak létre új szócikkeket, vagy módosíthatnak meglévőket. Ha nem regisztáltok és jelentkeztek be, egy kis lakat ikon jelenik meg az EDIT gomb mellet. Válasszatok egy nevet és hajrá.

## Nevekről és stílusról

Nem kerülnek fel valódi, polgári nevek, sem valós évszámok. Úgy szerkesztjük az oldalakat, mintha egy valós ország valós történelméről, szokásairól és kultúrájáról írnánk. Mindenhol múlt időt használunk egységesen.

**Ne írj olyat, hogy:** "*Gabiék 2006 körül voltak lovagok, bevették a csapatba a Zsombort és a Lucát is*"

**Ehelyett írjuk azt, hogy:** "*Sir Zeldir Hegyhon fennállásának IX. Birodalmi Évében alapított lovagrendet, melynek címere a harci buzogány lett. A rend olyan hírnévre tett szert, hogy kötelékükbe Torremor királyságának polgárai is beléptek, többek közt Sir Darus és Lady Safira.* "

...és ha már itt járnátok, készítsetek külön szócikkeket az itt szereplő lovagokról, belinkelve őket a megfelelő helyre.

## Főszerkesztő

Ahhoz, hogy a cikkek egységes stílust kapjanak, fontos, hogy valaki átnézze és ellenőrizze a tartalmakat; ezt a feladatot McToby látja el. Toby automatikusan értesítést kap róla, ha valaki módosítás(oka)t hajt végre az oldal(ak)on és ha kell, olvasószerkesztőként változtatásokat eszközöl, hogy a tartalmaink elnyerjék végleges formájukat.

Ne vegyük rossz néven, ha pár mondatunk, fogalmazásunk így megváltozik, az egységes stílusért történik ez csupán.

## Történelemtől független szócikkekről

Felkerülhetnek történelmi figurák, tárgyak, helyszínek, de ugyanígy poénok, viccek, régi szokásaink. Viszont ha egy történelemtől független dologról írna valaki, azt is a "Nevekről és stílusról" pontban leírtak alapján tegye.

Például: "*A csibész egy hegyhonban népszerű sporttevékenység volt, amit a királyság lakói szívesen játszottak szabadidejükben*"

## Illusztrációkról

Ne kerüljön ki senkiről fotó, **szereplőknél** **csak rajzokat használunk illusztrációként**. Sok rajzot töltöttünk már fel, amik azokban az években készültek. Ha bárki szeretne még illusztrálni eseményeket, szereplőket, annak nagyon örülünk.

Itt lehet böngészni az eddig feltöltöt illusztrációk között.

**Tárgyakról fel lehet tölteni fotót**, ahogyan régi kardok, térképek, dokumentumok, stb. is kikerülhetnek az oldalra. Ha valakinél lapulnak még ősi hegyhoni relikviák, és szívesen befotózná őket igényesen, az felbecsülhetetlen értékű hozzájárulás lenne.
Fejedelem

## A Fejedelem

A Fejedelem a családfők gyűrűjében átveszi a Hely Szellemétől a Koronázási Ékszereket

## Hegyhon uralkodója

### Legfontosabb események

- Az ország megalapítása- A Hely Szellemének Szólítása

- A Koronázási Ékszerek megszerzése

- Első kapcsolatfelvétel Torremorral

### Végzete

Shub Niggurath és a Fekete Fattyú Kór

A **Fejedelem** volt Hegyhon  első uralkodója, bár a királyság ebben az időben még nem nyerte el későbbi közismert nevét, hanem 'Felső Királyságként' van jelen a krónikákban. A Fejedelem vezetésével zajlott le a Második Népvándorlás, melynek során a Három Család Népe elfoglalta azt a földet, amely másfél évtizeden keresztül adott otthont utódaiknak.

Nevét viseli az egykor Hegyhonnak és Torremornak otthont adó termékeny vidék: a Fejedelem Földje.

## Élete az új honalapítás után

A Fejedelem igazi nevét örök homály fedi. Nem kizárható, hogy a letelepedés előtti nomád életmódot folytató nép szokásai közé tartozott a komoly jelentőségű személyek és tárgyak szakrális névvesztési hagyománya.

A Fejedelem uralkodására datálható több olyan történelmi esemény, melyek számos Birodalmi Éven át merőben meghatározták a később Hegyhonná keresztelt ország életét.

A krónika elmeséli a Hely Szellemének Szólítását valamint a Koronázási Ékszerek megszerzését.

## Halála

A Fejedelem halálának körülményeit részletesen taglalja Shub Niggurath története.

## Megjelenése a hegyhoni kultúrában

A III. Birodalmi Évből maradt fent a költő Forwen tollából származó eposz:

***A Fejedelem***

*Vándorló nép haladt - Magas hegyeken át - Mögöttük elmaradt - Sok-sok völgy és hegyhát*

*S ím: vezette őket - A dicső Fejedelem - Férfiakat s nőket - Dombokon völgyeken*

*Eme földön népét - Letelepítette - S így vándorló létét - Ő is megszüntette*

*Ország koronáját - Nekünk megszerezte - Bíborszín palástját - Is magára vette*

*S íme: három ékkő - Csillámlott meg rajta - S amint felvette ő - Térdet-fejet hajta*

*Népe tisztelettel - Vezette országát - Bölcs és erős kézzel - Veszedelmeken át*

*Virágzott az ország - Áldott béne honolt - S az egész királyság - Fényes és dicső volt*

*Félelmetes vad szörny - Éjnek éjszakáján - Az országra rátört - És undorító száján*

*Csápjait kinyújtva - Bőszülten őrjöngve - Vadul elragadta - És kínozván megölte*

*Így múlt el a dicső - Így hagyott el minket - Így ment el a fénylő - Vigyázó tekintet*

*Tovatűnt a béke - Elmúlt a ragyogás - S ki helyét átvegye - Mai napig sincs más*

*De bár árnyak között - Van már nyugvóhelye - Hosszú évek fölött - Mindig él a neve*
Harmadik Népvándorlás

**Harmadik Népvándorlásnak** nevezzük a Fejedelem Földjének IV.-V. Birodalmi Évében végbemenő eseményeket, melyek során új, nomád népcsoportok, a Jégmadarak népe és a Vörös Karom törzse teremtett magának új otthont Torremor és Hegyhon szomszédságában.

A Jégmadarak és a Vörös Karom együtt alapította meg Sändeon királyságát, mely két év alatt két különböző várban élte életét, majd nomád múltjukhoz hűen tovább is álltak arról a vidékről.

A három királyság együttélése kibillentette a Fejedelem Földjén a viszonylag kiegyensúlyozott erőviszonyokat, és tiszavirág-életű rögtönzött szövetségek követhetetlen háborúskodását eredményezte. A spontán alakuló és hirtelen felbomló szövetségek hadjáratai közül mesél I. Darpharin életrajza, és a Káoszfa története.

Hegyhon Torremor és Sändeon viaskodásának időszakát jeleníti meg a Negyedik Címerpajzs, melyet ha az Ismert Birodalmakat járó utazó Árnyasvárba jut, megcsodálhat az országló falán.
Feljött a Nap

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## Feljött a Nap

Feljött a Nap, szépen ragyog.

Feljött a Nap, szépen ragyog,

Most is a korcsomán vagyok.

Utca, utca, Bánat utca!

Utca, utca, Bánat utca,

Bánatkővel van kirakva!

Azt is az én rózsám rakta!

Azt is az én rózsám rakta,

Hogy én járjak sírva rajta!

Ne járj sírva, járj kedvedre!

Ne járj sírva, járj kedvedre:

Tőlem mehetsz akármerre!

Akkor jussak majd eszedbe',

Akkor jussak majd eszedbe',

Mikor kenyér lesz kezedbe'.

Akkor se' jussak egyébről,

Akkor se' jussak egyébről,

Csak az igaz szerelemről.
Indulj el egy úton

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## **Indulj el egy úton**

Indulj el egy úton,

Én is egy másikon.

Hol egymást találjuk,

Egymáshoz se  szóljunk.

Az ’ki minket meglát

Mit fog az gondolni?

Azt fogja gondolni,

Idegenek vagyunk.

Idegenek vagyunk,

Szeretetet tartunk:

Mikor összegyűlünk,

Ketten szeretkezünk.

Szól a húros madár,

Majdcsak megvirrad már,

Isten véled rózsám,

Magad maradsz immár.

Egy bajom van véled:

Fáj a szívem érted.

Fáj a szívem érted,

Majd meghalok érted.
Hegyhoni fizetőeszközök

Hegyhon fennállása alatt kibocsátott és forgalomba hozott fizetőeszközök.

## Hivatalos fizetőeszközök

### Ó-Hegyhoni Arany

Az I. Birodalmim Évtől a III. Birodalmi Évig gyártott aranytallérokon már megjelent a két királyságot jelképező két korona, és az azokat egymástól elválasztó kacskaringós út. A III. Birodalmi Év után is elfogadott fizetőeszköz maradt, bár miután gyártása leállt, egyre inkább teret engedett az új aranyaknak. Mára rendkívül ritka, gyűjtői értéke felbecsülhetetlen. Könnyű megkülönböztetni a később vert pénzektől, mivel hiányzik róla a markáns külső perem.

??? Manók akiktől I: Bir Évben a kincstárat kapták ???

### Hegyhoni Arany

A "*Kétkoronás*" néven is ismert aranytallért a IV. Birodalmi Évben kezdték el gyártani. Hegyhon és Torremor királysága egyaránt használta. Az egy oldalt vert pénzérmék azóta is közkézen forognak Árnyasvárott, Mélyzugolyban és Nengalad-Dor királyságában.

### Hegyhoni Peták

 A fehér színű féldrágakő szolgált a hegyhoni arany első hivatalos váltójaként. Könnyen hamisíthatónak bizonyult, így pár Birodalmi Év elteltével kiszorította az Ezüst. Három peták tette ki egy Arany árát.

### Hegyhoni Váltó

 Az V. Birodalmi évben kialakult pénzügyi, pontosabban költségvetési válság kezelésre vezette be Rahaton helytartó a hegyhoni váltót. Öt hegyhoni váltó felelt meg egy hegyhoni aranynak. A váltó volt Hegyhon első papírpénze.

#### Bevezetése

Rahaton és tanácsadói felismerték, hogy a válság oka a pénzforgalom lassúsága. Ennek megoldására vezeték be a váltót, amely értéktelenebb volt az addig használt aranypénzeknél. Az V. Birodalmi év első harmadától csak váltóban osztottak fizetést: az új fizetőeszköz aranyban kifejezett értéke alacsonyabb volt a korábban forgalomban lévőéhez képest. A kincstárban is csak váltóval lehet fizetni, ezzel együtt Rahaton lehetővé tette a régi aranypénzek konvertálását váltóra, majd idővel kötelezővé tette átváltásukat.

#### Hatása

A váltó bevezetését követően a pénzforgalom felélénkült és a királyi kincstár jelentős aranytartalékot halmozott fel. Rahaton intézkedései kimutathatóan növelték az ország pénzügyi stabilitását. A váltó egy rugalmasan szabályozható belső valutaként működött az V. Birodalmi év végéig.

### Hegyhoni Ezüst

 A *'Kétkoronás*' aranytallér pontos ezüst mása, melyből kettő ért egy aranyat. Az aranyhoz hasonlóan ezek az érmék is megtalálhatóak az utódkirályságok fizetőeszközei között, bár értékük változhat.

## Nem hivatalos fizetőeszközök

### Hamis Hegyhoni Arany

 Az érmén található felső korona fejjel lefelé állt.
Alex King

**Alex King** az akkor még a Felső Királyság nevet viselő ország varázslókirálya volt a II. Birodalmi Évben.

Rövid uralmának végét az ork háborúk jelentették. A Hegyhonba betörő sereg sámánja parancsszóval bénította meg a királyt, hogy a magatehetetlen uralkodót könnyű szerrel téphesse szét az ork horda.
Szent Üstökös hite

A **Szent Üstökös hite** egy individualista életfilozófia volt, mely a IV. Birodalmi Évben érte el Hegyhont , ahol Ief napimádó papjaival és Seyaluna papnőivel versengve toborzott magának híveket. Az iskola hegyhoni hírnöke és négy alapítójának egyike volt Noternaht, a Tanító.

A keveset tárgyalt hitről a Termesz III. évfolyam I. száma szolgál információval, ahova Noternaht tanító saját kezűleg publikált átfogó tanulmányt vallásáról.

## Noternaht tézisei

- A Szent Üstökös Hite nem ismer el a földi élet felett álló istenséget. Hívei szertartásaikon a Rendező Erőt szólítják, hogy legyen segítségükre.

- A Rendező Erő nem avatkozik bele a hívek cselekedeteibe, kik így minden lépésükért felelősséget kell vállaljanak. Életük eseményeit csak ők irányíthatják.

- A Szent Üstökös Hívei keresik a természet törvényszerűségeit, ahelyett, hogy istent keresnék a természeti jelenségek mögött.

- A híveknek kötelességük lejegyezni környezetük fontosabb eseményeit, hisz az elődök tapasztalataiból tanulhat leginkább az utókor.

- Az iskola elutasítja a hierarchiát, az emberek gondolatai egyenrangúak, és az egyenrangú gondolatok közötti vitákból fejlődhet tovább a tudomány.

## Hatása Hegyhonra

Bár Noternaht a IV. Birodalmi Év végéig az országban élt, a nemzetközi összetűzésekkel zsúfolt napok sorozata elsodorta a nép tagjait bölcselkedő iskolája felől. Újabb fellendülést nem hozott az iskola számára soha többé a hegyhoni történelem.
Zabadar

**Zabadar** hegyhoni varázslómester volt a IX. Birodalmi Évben

A IX. Birodalmi Év közepén érkezett. Varázslómester volt, hallva a Menionnal  történt dolgokról, jobbnak vélte, ha nem fedi fel varázslói mivoltát. Sok tanoncot kitanított, köztük Sir Relix-et is. Vezetője volt a Pajzs ellen vívott küzdelemnek, ám mikor már épp megdőlni látszott a hatalma, egyik szolgája végzett vele.
Aeron

**Aeron** volt Hegyhon történelmének második Látója. A fiatal lány édesanyja halálát követően érkezett az országba, ahol Elandír meglátta a benne rejlő erőt.

Hosszasan védte a Szent Kört és a koronázási ékszereket a Lidérc által súlytott vidéken.

Helyét Zagazil  vette át, mikor az ifjú Látó megfáradt a harcoktól gyötört vidék gondozásában.
Fejedelem Földje

A **Fejedelem Földje** (Tünde nyelven: *Ronfellion*) dombos, erdős vidék. Területén két királyság élt huzamosabb ideig: Torremor és Hegyhon.

Észak-Dél irányban forgalmas kereskedelmi út szelte ketté. Az úttól keletre, ahogy a domb egyre meredekebben ívelt az ég felé, létesültek a királyságok fővárosai. Az úttól nyugatra a Vadon végtelen erdősége húzódott.

## Területei

   A Fejedelem Földje tizenkét termőterületet foglalt magába, valamint számtalan terméketlen, vad vidéket, továbbá az ezeket összekötő utakat. A királyságok szokásjogában termőterületnek számított az a föld, melyhez kutyabőr tartozott. E területeket a két királyság lakosai főleg fővárosaikból uralták. Torremor királyságának Mirendon, míg Hegyhonnak Hegyhon volt fővárosa.

A királyságok örökös területekkel rendelkeztek. Örökös területeknek a királyságok fővárosához földrajzilag legközelebb eső territóriumokat nevezték, ahol a mindennapok során a leggyakrabban megfordultak az adott királyság polgárai. Az örökös területek a VI. Birodalmi Évtől kezdődően védelmi funkciót is elláttak: erre a földre lehetett utoljára hadüzenetet küldeni, mielőtt az egyik királyság megostromolta volna a másik fővárosát.

Hegyhon örökös területe a főváros kapuitól a Fennsík felé vezető meredek erdei út, a Szurdok volt.

Torremor örökös területe a mirendoni várkert melletti Rögbirét volt.

* Hullámzó-rét
* Fenyves
* Barlang
* Kislányozó-rét

Az Úttól nyugatra:

* Kopjamező
* Bánya
* Gödör
* Orom
* Visszhang

Területi címmel nem rendelkező, de nevezetes helyek:

* Torremori Templom
* Nagy-Rögbirét
* Nyugati Kilátótorony
* Lidérc-irtás
* Trollszurdok
* Szigeterdő
* Elágazás

## Éghajlata

Túlnyomóan nyárias, a Birodalmi Évek vége felé elszórtan pingvintenyésztésre és fókacsalogatásra alkalmas fagyos anticiklonokkal.

## Határai

   Az egymástól alig pár száz lépésnyire elhelyezkedő fővárosokból két irányba lehetett útnak indulni. Nyugatra, az Úton túlra, a távoli Kopjamező felé, vagy keletre, a dombokon keresztül a Fennsíkra. Nyugati irányban a hegyhoniak legmesszebb a Szarvaskirály Sírjáig jutottak el, míg keleten a Hullámzó rétnél elfordulva és a domb túloldalán leereszkedve egy bükkel és gyertyánnal sűrűn benőtt erdőhöz, melyet Szigeterdőnek neveztek el. Ennél messzebbi felfedezőutakról nem írnak a hegyhoni krónikák.

## Népei

A Fejedelem Földjének két legnépesebb királysága Hegyhon és Torremor voltak, melyeket túlnyomórészt emberek laktak. Ám az erdők és mezők otthonul szolgáltak más népeknek is, akikkel az országok lakói kapcsolatot létesítettek: például a polgároknak aratáskor segédkező manókkal és tündékkel, mely nép követei a fővárosokban gyakran látott vendégek voltak.

Az Észak-Déli Kereskedelmi úttól nem messze telepedett meg a IV. Birodalmi Évben a Vöröskarom és a Jégmadár törzsek szövetsége, kik királyságot is alapítottak Sändeon néven. Népük az V. Birodalmi évben új várba telepedett le, majd a VI. Birodalmi Évben elhagyta a Fejedelem Földjét.
Jagos ag Yshed

**Jagos ag Yshed** (Egyéb nevei: *A Nap Lovagja, Ief Kardja)* Ief, a Napisten szolgálatában álló hittérítő paplovag volt, ki többször is látogatást tett Hegyhonban .

Először a IV. Birodalmi évben érkezett, mint a hittérítőként ideküldött Napfény Prófétájának testőre. Az egyház ezek után a mcTobya-i háborúba rendelte, ahol Baljic McToby mellett harcolt hosszú évekig. Tőle kapta híres kardját is, mit ma a Jagos-pallosként emlegettek a Fejedelem Földjén. A VII. Birodalmi Évben tért vissza, ekkor már, mint felavatott Naplovag. Baljic Kormányzó parancsára honhű hadsereget szervezett, kiket főleg hosszú, egészen külső területekre is kitérő menetelések közben tanított. Halálát egy éjszakai őrség közben lelte egy torremori varázsló keze által, ezúton is gyarapítva a Lidércháború áldozatainak végeláthatatlan számát.
Orom

Az **Orom** egy meredek hegyi kaptató volt a Fejedelem Földjén. Egyike a Vadonban található területeknek. Itt vezetett keresztül az út a Lidérc-irtásra, és a Kopjamezőre .

## Jellegzetességei

Az Orom meredeksége mellett kifejezetten szűk útnak is számított, így a kirándulások legkihívóbb szakaszaként híresült el. Tovább nehezítettek az áthaladást az ismeretlen erdei népek által kihelyezett sócsapdák, melyeket csak a legbátrabb McTobyk mertek megnyalni.

## Megjelenése a hegyhoni kultúrában

Az *Agardus Sáli* kezdetű Sidalla siratódal nagy becsben említi az Ormot, hiszen itt fut fel a holt lélek az égbe, hogy a csillagok közt folytassa útját.

## Hadászati jelentősége

A Rókaláb hadsereg Hegyhon történelmének legfölényesebb győzelmét aratta az Ormon a X. Birodalmi Évben, mikor a torremori hadtesteket nagy kerülővel kicselezve hátulról, a Lidérc-írtás felől érkezett a területre. A csatában a torremori sereg nagyobbik fele odaveszett.

## Régészeti feltárások az Ormon

A X. Birodalmi Év után több elhagyott fegyver is napvilágra került az egykori csatatéren.
Sátorfonó

A Sátorfonó Hegyhon fennállásának utolsó éveiben a Kisfiúsátorban rendnézéskor előálló kórus volt. Magában foglalta a lakókörlet minden lakóját. Eredete résszint a Fejedelmi Fonóban, résszint a fürdőházi dalkultúrában keresendő.

Hangszerek, léggitározás, maszkok etc.

Dalok: - nyilván mindegyik átírva

Bonchidai

Rizs és tej

Van egy \*pipám
Menar

**Menar** Zerungonita  varázsló volt, ki a VI. Birodalmi Évben élt Hegyhonban.

A VI. birodalmi évben jelent meg három társával. Ők voltak a Zerungonita rend vezetői. Tevékenységüket sokáig űzték és lepaktáltak a Telihold társasággal. Egy éjszaka végeztek Iber Siberiussal és másnap este megkoronázták I. Corvust. A király veszélyesnek érezte őket, és inkább elüldözte a négy Zerungonitát.
Flowery McFlower

Flowery's design back in 2005

**Flowerbottoms "Flowery" McFlower** Is a carnation flower that created by DanaTheKitty (Me)
in 1992

## Appearence

A tall carnation flower with a yellow skin and a pink hair that reffering to his head leafs as a carnation flower, he wears green clothes that covers his legs and arms except his hands.

## Trivia

His name is flowery, it means the smell of flowers.

His first cartoon created by Me and Mine Yoshizaki (The creator of Keroro), and it was the reason that got him into creating keroro's mangas.

## Relationships

### Sugar Applebottoms

he is her boyfriend, he falled in love with her first and then she loved him.
Gyöngy az idő

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

A Gyöngy az idő az Alsó Birodalomban a vándorok dala volt, így bár a nép is énekelte a tűznél,  jelentőségében kiemelkedett a többi népdal közül.

## **Gyöngy az idő**

Gyöngy az idő – vándoroljunk!

Nincs szekerünk – bandukoljunk!

Lassú folyó ága mellett

Járjuk a halk fűzfaberket.

Nanananana…

Este a láb gyönge, fáradt.

Lombok alatt nézünk ágyat.

Szöcske bokán, jő az álom,

Száll a világ lepkeszárnyon.

Nanananana…
Kopasz Altimore

**Kopasz Altimore** Hegyhon királya volt az V-VI. Birodalmi Években.

Éjszakai orgyilkosság áldozatául esett a Zerungoniták keze által. Halálával hosszas interregnum és trónviszály következett, melyből I. Corvus került ki győztesen.

Népszerű uralkodó volt, róla szól Prostedamus könnyűzenei mesterműve, a Kopasz-dal.
Zete

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## **Zete**

Zete minyimááj, mátá purlamej

Zete minyimááj mátá pundrata meeri

Zete minyimááj, mátá purlamej

Zete minyimááj mátá pundrata meeri

Rumme-rumme-rummeráj

Hájdi-hájdi-háájdi

Rumme-rumme-rummeráj

Hájdi-hájdi-hájdi

Zete minyimááj, mátá purlamej

Zete minyimááj mátá pundrata meeri

Zete minyimááj, mátá purlamej

Zete minyimááj mátá pundrata meeri
Három Vallás küzdelme

A Fejedelem Földjének időszámítása szerinti 4. esztendőben történt, hogy a nagyvilág egyházai megismerték Hegyhon országát és hittérítőket küldtek az általuk istentelennek ítélt nép megtérítésére. A IV. Birodalmi Év hajnalán **egyszerre három vallás küldöttei érték el Hegyhon királyságát és kezdtek egymással versengésbe a hívekért**. Hitvitáikból és a hívők toborzásából származó feszültséget nevezzük a Három Vallás Küzdelmének. Győztesen egyik fél sem kerülhetett ki a konfrontációból: a Hegyhon, Torremor és Sändeon között fokozatosan duzzadó nemzetközi feszültségek elsodorták a vallási különbözőségeket.

Az újonnan érkező vallások a Szent Üstökös hite , Sayeluna szoláris papnői és Ief napimádó hittérítői voltak.

A vallások hosszú távon fejtették ki hatásukat a Fejedelem Földjének történelmére.
Symachus

**Symachus** (*Az Őrző*) Zerungonita  varázsló volt. A Fejedelem Földjének valaha élt legnagyobb hatalmú varázshasználói között tartják számon.

## Élete

A VIII. Birodalmi Év 11. napján érkezett társával, **Soliennel**. A Hegyhonban beszélt nyelvet csak később sikerült elsajátítania. Abból a célból küldte őt Hegyhonba a Zerungonita rend vezetője, hogy hasznosítsa fel a Lidérc hatalmát a céljuk érdekében. Ehhez szüksége volt a két koronára, és tanítványokra. Tanításait elkezdte ám a Torremori korona sokszor kicsúszott a kezei közül. Emiatt szüksége volt a torremori varázslókra, hogy megszerezhesse a két koronát. Ez egy idő után sikerült is és egy este szertartásukat megtartották, minek keretében magukba szívták a Lidérc hatalmát, ám azt a feltételt adta nekik, hogy alkossák meg Kazandort a mágikus birodalmat. Később rádöbbent arra, hogy ez csak úgy lehetséges, ha elpusztítanak mindent, ami hegyhoni és torremori. Az Őrző ezt nem akarta megtenni ezért hatástalanította a torremori fővarázslót, aki a pusztítás mellett volt. A IX. Birodalmi Évben visszatért, mivel a torremori fővarázsló visszanyerte hatalmát. Segítettek I. Doran királynak, aki élt a lehetőséggel, hogy Torremort meghódíthatja. Az Őrző egy torremori kommandó által halt meg.
Aranyágon

Hegyhoni népdal, eredete a múlt homályába vész: az első telepesek még hosszú vándorlásuk során hozták magukkal az Alsó Birodalomból.

## Aranyágon

Aranyágon ül a sármány,

Kicsi dalt fú fuvoláján

Arany égen ül a bárány,

Belezendít citeráján.

Ramdaramdaramdamramdam…

Piros alma szívem ágán,

Kivirító koronáján.

Aki kéri, neki szánnám;

Akinek kell sose bánnám.

Ramdaramdaramdamramdam…